b'\n_START_ARTICLE_\nAri Santanen\n_START_PARAGRAPH_\nAri Santanen (s. 5. huhtikuuta 1969 Pori) on entinen suomalainen j\xc3\xa4\xc3\xa4kiekkoilija. Santanen pelasi SM-liigaa yhteens\xc3\xa4 seitsem\xc3\xa4n\xc3\xa4 kautena \xc3\x84ssiss\xc3\xa4 ja SaiPassa. Santanen toimi SaiPan kapteenina kolmena kautena. H\xc3\xa4n pelasi urallaan SM-liigan runkosarjassa 280 ottelua tehoin 73+74=147. Santanen joutui lopettamaan pelaajauransa kauteen 1999\xe2\x80\x932000 polvivamman vuoksi. _NEWLINE_Santanen toimi SaiPan edustusjoukkueen apuvalmentajana vuosina 2004\xe2\x80\x932006 ja 2007\xe2\x80\x932016. Santanen ty\xc3\xb6skenteli kyseisin\xc3\xa4 vuosina Heikki M\xc3\xa4lki\xc3\xa4n, Ari-Pekka Selinin sek\xc3\xa4 Pekka Tirkkosen apuvalmentajana. Santanen nimitettiin SaiPan p\xc3\xa4\xc3\xa4valmentajaksi kaudesta 2016\xe2\x80\x932017 alkaen Tirkkosen siirrytty\xc3\xa4 valmentamaan sveitsil\xc3\xa4ist\xc3\xa4 EHC Klotenia. SaiPa j\xc3\xa4i kaudella 2016\xe2\x80\x932017 Liigan runkosarjan viimeiseksi, mik\xc3\xa4 johti siihen, ett\xc3\xa4 Santanen erotettiin teht\xc3\xa4vist\xc3\xa4\xc3\xa4n kauden p\xc3\xa4\xc3\xa4tytty\xc3\xa4. SaiPa vapautti Santasen p\xc3\xa4\xc3\xa4valmentajan teht\xc3\xa4vist\xc3\xa4 vedoten siihen, ett\xc3\xa4 SaiPa j\xc3\xa4i merkitt\xc3\xa4v\xc3\xa4sti urheilullisista tavoitteistaan.'